b'\n_START_ARTICLE_\n\xc5\xa0t\xc5\xabrovas\n_START_SECTION_\nIstorija\n_START_PARAGRAPH_\nApylink\xc4\x97se gyventa dar akmens am\xc5\xbeiuje. Rom\xc4\x97nai \xc5\xa1iose vietose buvo \xc4\xafreng\xc4\x99 karin\xc4\x99 stovykl\xc4\x85 Anavum. 1241 m. pastatyta pilis Park\xc3\xa1n, kuri 1541 m. atsid\xc5\xabr\xc4\x97 turk\xc5\xb3 rankose. 1683 m. Lenkijos karaliaus ir Lietuvos did\xc5\xbeiojo kunigaik\xc5\xa1\xc4\x8dio Jono Sobieskio vadovaujama kariuomen\xc4\x97 dukart susikov\xc4\x97 su Turkijos armija (\xc5\xber: Parkano m\xc5\xab\xc5\xa1is) ir gr\xc4\x85\xc5\xbeino Parkan\xc4\x85 Vengrijos karalystei. Miestas nuo seno gars\xc4\x97jo turgumi, 1724 m. Vengrijos karalius Karolis VI leido rengti jomarkus. 1850\xc2\xa0m. per miestel\xc4\xaf nutiesta gele\xc5\xbeinkelio linija, jungianti Presburg\xc4\x85 (dab. Bratislava) su Budape\xc5\xa1tu. _NEWLINE_1895 m. pastatytas tiltas per Dunoj\xc5\xb3, pavadintas Austrijos imperatoriaus Pranci\xc5\xa1kaus Juozapo I dukters Marijos Valerijos vardu. Pasibaigus Pirmajam pasauliniam karui Austrijos-Vengrijos imperija suiro, po 1920\xc2\xa0m. Trianono sutarties P\xc3\xa1rk\xc3\xa1ny (ankstesnis pav.) \xc4\xaf\xc4\x97jo \xc4\xaf naujai susik\xc5\xabrusios \xc4\x8cekoslovakijos valstyb\xc4\x97s sud\xc4\x97t\xc4\xaf. Antrojo pasaulinio karo metais susprogdintos trys vidurin\xc4\x97s tilto atramos. Pokaryje tiltas atstatytas nepilnai, buvo pakeistas miesto vardas. Nuo 1993 m. \xc5\xa0t\xc5\xabrovas priklauso atkurtai Slovakijos respublikai. Padedant Europos S\xc4\x85jungai, 2001 m. rekonstruotas Marijos Valerijos tiltas.'